கேள்வி: கட்டுமான விபரக்கூற்று - விபரக்கூற்று வடிவங்கள் பற்றி நீங்கள் என்ன அறிந்துள்ளீர்கள்?
பதில்: இன்று உலக நாடுகளில் பயன்பாட்டில் உள்ள கட்டுமான விபரக்கூற்றுக்கள் பல்வேறு வடிவங்களை அடிப்படையாகக் கொண்டுள்ளன. அமெரிக்காவைத் தளமாகக் கொண்ட கட்டுமான விபரக்கூற்று நிறுவனத்தின் "மாஸ்டர்போர்மட்" (MasterFormat), ஐக்கிய இராச்சியத்தின் "வேலைப் பிரிவுகளின் பொது ஒழுங்கமைப்பு" ஆகியவை இன்று உலகக் கட்டுமானத்துறையில் பரவலாகப் பயன்பாட்டில் உள்ள முக்கிய விபரக்கூற்று வடிவங்கள் ஆகும். இவை இரண்டும் உண்மையில், கட்டுமான வேலைப் பிரிவுகளை வகைப்படுத்தி அவற்றின் தலைப்புக்களினதும் அவற்றுக்கான எண்குறியீடுகளினதும் பட்டியல்களைத் தருகின்றன.
கேள்வி: கட்டுமான விபரக்கூற்று - விளக்கமுறை பற்றி நீங்கள் என்ன அறிந்துள்ளீர்கள்?
பதில்: இம்முறையில், குறித்த கட்டுமானத்தில் பயன்படுத்த எண்ணுகின்ற கட்டிடப் பொருட்களின் தன்மை, பௌதிக இயல்புகள் போன்றவை விபரமாக விளக்கப்படும். ஆனால், ஒரு குறிப்பிட்ட வணிக உற்பத்திப் பொருளைப் பயன்படுத்துமாறு பெயர் குறிப்பிட்டுச் சொல்வது இல்லை. இம்முறையைப் பயன் படுத்துவதற்கு, குறித்த கட்டிடப் பொருள் அல்லது முறைமை தொடர்பான தொழில்நுட்ப அம்சங்களை வடிவமைப்பாளர்கள் அறிந்திருக்க வேண்டும். தற்காலத்தில், பல புதிய பொருட்கள் கட்டுமானச் சந்தையில் அறிமுகமாவதாலும், இவற்றுட் பல உயர் தொழில்நுட்பங்களுடன் தொடர்புபட்டிருப்பதாலும், இது முழுமையாகச் சாத்தியம் இல்லை. இதனால், வேறு உகந்த முறைகளையும் பயன்படுத்துவது அவசியமாகிறது.